Diari Oficial de la Generalitat Valenciana


Sumari del DOGV 3499, del 20-05-1999 (1999/4431)

ACORD de 18 de gener de 1999, de la Junta Gestora del Patronat del Palmerar d'Elx, d'incoació d'expedients de qualificació de béns tutelats a l'empara de la Llei 1/1986, de 9 de maig, de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3499

Data del DOGV
:   20-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4431


Data del document
:   18-01-1999

Organisme emissor
:   Conselleria de Cultura, Educació i Ciència

Tipus de document
:   Acord

Descriptors 

:   * Elx
    * protecció del patrimoni
    * ben cultural

ACORD de 18 de gener de 1999, de la Junta Gestora del Patronat del Palmerar d'Elx, d'incoació d'expedients de qualificació de béns tutelats a l'empara de la Llei 1/1986, de 9 de maig, de la Generalitat Valenciana. [1999/X4431]
  
El 18 de gener de 1999, la Junta Gestora del Patronat del Palmerar d'Elx adoptà, entre altres, l'acord següent:
  
Vistes les propostes tècniques de l'Oficina administrativa del Patronat que han rebut dictamen favorable de la Comissió tècnica d'aquest Patronat el 18 de gener de 1999, en què s'assenyala l'existència dels béns relacionats a l'annex I segons la seua disposició particular, situació i titularitat, i
  
Atès que l'article 2n. de la Llei 1/1986, de la Generalitat Valenciana, de 9 de maig, disposa que «gaudeixen de la tutela d'aquesta Llei les àrees que obtinguen la qualificació d'horts de palmeres, segons el procediment que s'hi estableix, pel seu interès històric cultural.
  
Així mateix, gaudeixen de la tutela d'aquesta Llei, en els termes que s'hi assenyalen, els grups de palmeres o palmeres disseminades que, sense constituir hort, siguen qualificades, pel procediment que s'hi estableix, d'interès històric cultural.»
  
Atès que l'article 3r. de la citada Llei estableix que les esmentades qualificacions seran establides per Decret del Consell de la Generalitat Valenciana, a proposta del Patronat del Palmerar d'Elx. Així mateix, l'article 16è del decret 133/1986, de 10 de novembre, del Consell de la Generalitat Valenciana, disposa que pertoca a la Junta Gestora incoar d'ofici, o a petició de qualsevol persona, els expedients a instruir per a la qualificació de les plantacions de palmeres.
  
Atès que l'article 3r. de la Llei 1/1986 assenyala que el Decret de qualificació descriurà els valors que determinen la qualificació i les característiques físiques del bé per a la seua identificació segons alguna de les modalitats de plantació a què es refereix l'article 15 del Decret 133/86: Palmeres disseminades, Grups de palmeres i Horts de palmeres.
  
Atès que l'article 16è del Decret 133/1986, disposa que la incoació d'expedient determinarà pel que fa al bé afectat les obligacions dels seus titulars i les mesures de protecció que pertoca adoptar a la Junta Gestora de conformitat amb el que preveu l'article 9è. Així mateix, assenyala que la incoació serà notificada als interessats i al sol·licitant, si escau, i es publicarà al Diari Oficial de la Generalitat Valenciana.
  
Atesos els preceptes citats i altres de general i pertinent aplicació, la Junta Gestora del Patronat del Palmerar d'Elx acorda:
  
Primer
  
Incoar expedient de qualificació a l'empar de la Llei 1/1986, de 9 de maig, de la Generalitat Valenciana, pel que fa als béns, i segons la seua disposició particular, inclosos en la seua tutela i referenciats a l'annex I adjunt.
  
Segon
  
Disposar la publicació del present acord al Diari Oficial de la Generalitat Valenciana per comunicar als interessats el contingut del present acte, amb indicació de la posada de manifest de l'expedient i l'obertura d'un termini de quinze dies des de la seua publicació perquè puguen formular al·legacions i presentar els documents i les justificacions que estimen pertinents.
  
Elx, 31 de març de 1999.- El secretari del Patronat: Lluc Alcón Zaragozá.